Foto: Samarkand.uz Vazirlar Mahkamasining 2017 yil 11 dekabrdagi qaroriga ko‘ra 2018 yilda Samarqand davlat birlashgan tarixiy-me’moriy va badiiy muzey-qo‘riqxonasi uchun shaharning eski shaharga yaqin qismida yangi bino quriladi. Buning uchun 7 milliard so‘m mablag‘ ajratilgan. Bu haqda viloyat hokimligining rasmiy sayti ma’lum qilmoqda. Bundan tashqari, 8 ta muzey qayta ta’mirlanadi. Taniqli oqin Ergash shoir Jumanbulbul o‘g‘lining uy-muzeyi qurilishiga ham qariyb 2,5 milliard so‘m mablag‘ beriladi. Bu choralar tariximizning noyob osori-atiqalarini asrash barobarida xorijlik sayyohlarga xizmat ko‘rsatish ko‘lamini oshirishga ham xizmat qiladi.